# Louisiana

O iných významoch výrazu *Louisiana* pozri *Louisiana (rozlišovacia stránka)*.

|  |
| --- |
| Louisiana |
|

|  |  |
| --- | --- |
| Vlajka | Pečať |
|  Ostatné štáty USA |

 |
| Prezývka štátu | Bayou State, Child of the Mississippi, Creole State, Pelican State, Sportsman's Paradise, Sugar State |
| Hlavné mesto | Baton Rouge |
| Najväčšie mesto | New Orleans |
| Guvernér | Bobby Jindal |
| Rozloha |
| Poradie | 31. miesto |
| Celková | 134 382 km² |
| Súš | 112 927 km² |
| Voda | 21 455 km² |
| % vody | 16 % |
| Počet obyvateľov (podľa posledného sčítania) |
| Poradie | 22. miesto |
| Obyvateľov | 4 533 372 |
| Rok sčítania | 2010 |
| Hustota obyvateľov |
| Poradie | 22. miesto |
| Hustota | 40,14 obyv./km² |
| Vstup do Únie |
| Poradie | 18. v poradí |
| Dátum | 30. apríl 1812 |
| Geografické údaje |
| Zemepisná šírka | 29° až 33° s. š. |
| Zemepisná dĺžka | 89° až 94° z. d. |
| Šírka | 210 km |
| Dĺžka | 610 km |
| Nadmorská výška |
| Najvyššia | 163 m n. m. |
| Stredná | 30 m n. m. |
| Najnižšia | −2,5 m n. m. |
| Ostatné údaje |
| Časová zóna | Centrálna: UTC-6/DST-5 |
| ISO 3166-2 | US-LA |

**Louisiana** je štát USA, ku ktorým sa pripojil 30. apríla 1812. Má necelých 5 miliónov obyvateľov a rozlohu asi 134 000 km². Z juhu ju ohraničuje Mexický záliv, zo západu Texas, zo severu Arkansas a z východu štát Mississippi. Najväčším mestom je New Orleans, hlavným mestom je Baton Rouge.

## Obyvateľstvo

Podľa sčítania ľudu z roku 2010 tu žilo 4 533 372 obyvateľov. Štát Louisiana je veľmi špecifický pôvodom svojich obyvateľov. K najväčšiemu hromadnému osídleniu oblasti prišlo počas odsunu frankofónnych obyvateľov z oblasti Akádie, dnešných malých kanadských provincií New Brunswick, Ostrov princa Eduarda alebo z Nového Škótska na východe krajiny. Títo často miešanci Francúzov a Indiánov boli donútení usadiť sa v močaristej delte najväčšej americkej rieky Mississippi (zachoval sa po nich aj názov najväčších miest New Orleans alebo Baton Rouge). Dodnes v mnohých okresoch prevažujú francúzske priezviská a mnohí doma hovoria francúzsky. Štát obýva tiež veľké množstvo černochov, potomkov afrických otrokov na plantážach a pôvodného britského obyvateľstva.

Najväčšie mesto je New Orleans, ktoré je známe prevažne jazzom, špecifickou morskou kuchyňou a oslavami fašiangov. Veľký zásah do života tunajších ľudí znamenal katastrofálny hurikán Katrina v roku 2005, ktorý spustošil pobrežie Alabamy, Mississippi a Louisiany a zaplavil mesto New Orleans, keď sa prevalili ochranné hrádze. Dnes sa juh Louisiany opäť prebúdza k životu s mnohými investíciami plynúcimi od federálnej vlády ako aj súkromných firiem a osôb. Brad Pitt je jednou zo známych osobností, ktorého nezisková organizácia stavia pre tých najchudobnejších obyvateľov domy so solárnymi panelmi.

### Rasové zloženie

* 62,6% Bieli Američania
* 32,0% Afroameričania
* 0,7% Americkí indiáni
* 1,5% Ázijskí Američania
* 0,0% Pacifickí ostrovania
* 1,5% Iná rasa
* 1,6% Dve alebo viac rás

Obyvatelia hispánskeho alebo latinskoamerického pôvodu, bez ohľadu na rasu, tvorili 4,2% populácie.

### Náboženstvo

* Kresťania – 90%
	+ Protestanti – 60%
		- Baptisti – 38%
		- Metodisti – 4%
		- Letničné cirkvi – 2%
		- Iní protestanti – 16%
	+ Rímskokatolíci – 30%
	+ Iní kresťania – 1%
* Iné náboženstvá – & lt; 1%
* Bez vyznania – 10%

## Kriminalita

Louisiana od roku 1989 stojí na čele rebríčka amerických štátov v počte vrážd na hlavu. Nebezpečné sú obzvlášť väčšie mestá ako New Orleans a Baton Rouge, resp. ich sociálne vylúčené štvrte.

Preto súdny systém nie je k rušiteľom zákona nijako milosrdný – s počtom 853 uväznených na 100 000 obyvateľov sa radí Louisiana na prvú priečku nielen v USA, ale aj vo svete. V rámci Reaganovej vojny s drogami boli od polovice 80. rokov celonárodne novelizované tresty za držanie a užívanie drog, smerom k vyšším dobám odňatia slobody. Zhruba polovica odsúdených si tresty odpykáva za porušenie protidrogových zákonov.

V roku 2013 bolo v Louisiane vo väzbe alebo väzení držané 1,42% dospelej populácie. Tento podiel obyvateľstva je najväčší v USA a na svete (približne 13 × väčší ako v Číne). Väčšina z týchto 50 100 jedincov je držaná v súkromne vlastnených *for-profit* (ziskom motivovaných) väzniciach, medzi ktorých vlastníkov patria šerifovia odľahlých vidieckych okrskov.

## Zaujímavosti

* Na území štátu sa nachádza druhý najdlhší most sveta – Lake Pontchartrain Causeway.
* Louisiana využíva na rozdiel od zvyšku USA kontinentálne právo francúzskeho typu (základ práva v ostatných štátoch tvorí angloamerické právo).

## Referencie

## Iné projekty

Commons* Commons ponúka multimediálne súbory na tému **Louisiana**

## Zdroj

* *Tento článok je čiastočný alebo úplný preklad článku Louisiana na českej Wikipédii.*